Άμεση Δημοκρατία (πολιτικό κόμμα)

Η Άμεση Δημοκρατία (επισήμως: Άμεση Δημοκρατία Κύπρου) είναι πολιτικό κόμμα στην Κύπρο που ιδρύθηκε από τον ευρωβουλευτή Φειδία Παναγιώτου. Το κόμμα έχει ως σκοπό την συμμετοχή οποιουδήποτε Κύπριου πολίτη σε αυτό και την λήψη αποφάσεων για τα Κυπριακά ζητήματα μέσω αμεσοδημοκρατικών διαδικασιών.

Το κόμμα αρχικά ονομαζόταν Άμεση Δημοκρατία, αλλά μετονομάστηκε σε Άμεση Δημοκρατία Κύπρου , και με αυτό το όνομα έγινε επίσημο πολιτικό κόμμα στην Κύπρο.

Στις 20 Οκτωβρίου 2025, ο Παναγιώτου ανακοίνωσε μέσω των μέσων κοινωνικής δικτύωσης τη δημιουργία ενός νέου πολιτικού κόμματος, με ιδεολογία την άμεση δημοκρατία . Από τον Οκτώβριο του 2025, οι λεπτομέρειες σχετικά με τη δομή λειτουργίας του κόμματος είναι σχετικά περιορισμένες, με τη μόνη επιβεβαιωμένη πληροφορία να είναι ότι οι βουλευτικοί υποψήφιοι του κόμματος θα εκλέγονται από το κοινό μέσω μιας εφαρμογής για κινητά.. 

Τρόπος λειτουργίας και άσκησης πολιτικής
Το κόμμα χρησιμοποιεί την εφαρμογή "Agorà" ή «Αγορά» (που σημαίνει «τόπος δημόσιας συζήτησης»), με σκοπό να την χρησιμοποιούν οι υποστηρικτές του κόμματος για να ψηφίζουν σε κοινοβουλευτικά θέματα. Αυτήν η εφαρμογή είναι ανοικτή στον οποιονδήποτε στο κόσμο και σε αυτήν οι Κύπριοι πολίτες (με την επίδειξη της αστυνομικής τους ταυτότητας) έχουν το δικαίωμα να ψηφίσουν και να υποδείξουν στον εκπρόσωπό τους τι επιθυμούν να ψηφίσει. Με αυτόν τον τρόπο, κάθε κοινοβουλευτικός εκπρόσωπος μετατρέπεται σε δούρειο ίππο άμεσης δημοκρατίας (όπως αναφέρεται συμβολικά), μέσα σε ένα κοινοβουλευτικό περιβάλλον.  Ο απώτερος στόχος τέτοιων εκπροσώπων είναι να γίνουν η πλειοψηφία στα κοινοβούλια και έτσι να μετατρέψουν-μεταλλάξουν το ευρέως διαδεδομένο πολιτικό καθεστώς του κοινοβουλευτισμού σε (άμεση) δημοκρατία, τόσο στην Κύπρο όσο και οπουδήποτε αλλού.

Η εφαρμογή αναμένεται σύντομα να γίνει λογισμικό ανοικτού κώδικα (open source), αμέσως μετά από την εκλογή των πρώτων υποψήφιων υποψήφιων βουλευτών. Τότε θα γίνουν περισσότερο γνωστές οι λεπτομέρειες σχετικά με το πως ακριβώς λειτουργεί αυτό το κόμμα και η εφαρμογή «Αγορά». Αναμένεται επίσης να χρησιμοποιηθεί στο μέλλον το Ευρωπαϊκό Πορτοφόλι Ψηφιακής Ταυτότητας (Eid) και η απόδειξη μηδενικής γνώσης (ZKP) με τα οποία μπορεί κάποιος να αποκαλύψει ότι είναι πολίτης ενός συγκεκριμένου ευρωπαϊκού κράτους, χωρίς να χρειάζεται να αποκαλύψει οποιοδήποτε άλλο στοιχείο της ταυτότητάς του, προστατεύοντας έτσι το έπακρο τα προσωπικά δεδομένα του.

 Παρόμοιες περιπτώσεις 
Παρόμοιες εφαρμογές έχουν αποτελέσει το IserveU, αλλά και το pirategov που είχε λειτουργήσει από το Κόμμα Πειρατών Ελλάδας από τις 19 Ιουνίου 2012 έως τις 16 Δεκεμβρίου 2012.

 Παραπομπές